**ANUNȚ CONCURS**

**Agenţia Naţională a Funcţionarilor Publici, în baza art. VII din OUG nr. 115/2023 – alin.(3) și art. VII alin. (7)/XI/XII din OUG 121/2023 pentru modificarea și completarea Codului administrativ, organizează la sediul instituţiei din Bd. Mircea Vodă nr. 44, bloc M17, tronsonul III, sector 3, municipiul Bucureşti, concurs de recrutare pentru ocuparea unei publice de execuție vacantă de consilier juridic, clasa I, grad profesional superior din cadrul Serviciului HelpDesk și asistență de specialitate din cadrul Direcției de monitorizare și evaluarea implementării legislației - Direcţia generală juridică**

Durata normală a timpului de muncă este de 8 ore/zi, 40 ore/săptămână.

Drepturile salariale brute lunare aferente funcției publice de execuție de expert, clasa I, grad profesional superior, conform Legii-cadru nr.153/2017 privind salarizarea personalului plătit din fonduri publice, cu modificările şi completările ulterioare, pot fi începând cu suma de 10.598 lei.

**Calendarul de desfășurare** a concursului pentru ocuparea funcţiei publice de execuţie vacante:

**-perioada selecție dosare concurs**: în termen de maximum 5 zile lucrătoare de la data expirării termenului de depunere a dosarelor.

﻿Perioada depunere contestație la selecție: ﻿în termen de cel mult 24 de ore de la data afişării rezultatului selecţiei dosarelor.

﻿Perioada soluționare contestații la selecție: ﻿în termen de maximum 24 de ore de la expirarea termenului de depunere a contestaţiilor.

- **proba suplimentară pentru testarea cunoștințelor de operare pe calculator** – **nivel bază**, în data de **25 aprilie 2024, ora 09:00,** la sediul ANFP;

Procedura de organizare și desfășurare a probelor suplimentare de testare a competențelor specifice la concursurile organizate în cadrul Agenției Naționale a Funcționarilor Publici poate fi vizualizată accesând [Carieră în ANFP - ANFP (gov.ro)](https://www.anfp.gov.ro/continut/Cariera_in_ANFP)

- proba scrisă, în data de 25 aprilie 2024, ora 11:00, la sediul ANFP;

**- proba interviu,** în termen de maximum 8 zile lucrătoare de la data susținerii probei scrise, la sediul ANFP, doar de către candidații care au fost declarați admiși la proba scrisă.

**Modalitatea de înscriere la concurs**

**Dosarele de înscriere la concurs se depun** la sediul Agenţiei Naţionale a Funcţionarilor Publici, sau prin intermediul unui serviciu de curierat sau se poate transmite în format electronic, la adresa de e-mail [comunicare@anfp.gov.ro](mailto:comunicare@anfp.gov.ro), în termen de 20 zile de la data publicării anunțului, **respectiv în perioada 25.03 - 15.04.2024, inclusiv.**

Dosarelor de concurs transmise de candidaţi la adresa de e-mail [comunicare@anfp.gov.ro](mailto:comunicare@anfp.gov.ro) după terminarea programului de lucru al autorităţii sau instituţiei publice, dar în perioada de depunere a dosarelor de concurs, li se atribuie număr de înregistrare în ziua lucrătoare următoare, iar dosarul de concurs este considerat ca fiind depus în termen.

Documentele care constituie dosarul de concurs se depun în copie, cu obligaţia candidatului de a prezenta secretarului comisiei de concurs originalele acestor documente, pentru certificare pentru conformitate cu originalul, până cel târziu la data desfăşurării probei interviului, sub sancţiunea neemiterii actului administrativ de numire în funcţia publică în cazul promovării concursului.

Dosarele de concurs conțin în mod obligatoriu următoarele:

1. **formularul de înscriere** prevăzut la art. 137 lit. b) din Anexa nr. 10 din OUG nr. 57/2019, cu modificările și completările ulterioare prin raportare la art. VII din OUG nr. 121/2023, care poate fi vizualizat accesând

<https://www.anfp.gov.ro/continut/Formulare_inscriere_concurs> - formularul de înscriere la etapa de selecție sau accesând

<https://www.anfp.gov.ro/R/Doc/2024/Formulare%20%C3%AEnscriere%20concursuri/Formular%20de%20%C3%AEnscriere%20la%20etapa%20de%20selec%C5%A3ie%20.DOC> ;

1. **copia actului de identitate;**
2. **copia actului doveditor emis de autorităţile competente, în cazul în care a intervenit schimbarea numelui consemnat în certificatul de naştere;**
3. **copia carnetului de muncă şi/sau a adeverinţei eliberate de angajator pentru perioada**

**lucrată, care să ateste vechimea în muncă şi în specialitatea studiilor solicitate pentru ocuparea postului/ funcţiei sau pentru exercitarea profesiei.**

Conform dispozițiilor art. VII alin. (15) din OUG nr. 121/2023 coroborate cu cele ale art. 38 alin. (7) din Anexa 10 la OUG nr. 57/2019, cu modificările și completările ulterioare, modelul orientativ al adeverinţei eliberate de angajator pentru perioada lucrată care atestă vechimea în muncă şi în specialitatea studiilor este prevăzut la art. 137 lit. e) din Anexa 10 la OUG nr. 57/2019, cu modificările și completările ulterioare. ([Anexa model adeverinta vechime in munca si specialitatea studiilor.docx (live.com)](https://view.officeapps.live.com/op/view.aspx?src=https%3A%2F%2Fwww.anfp.gov.ro%2FR%2FDoc%2F2024%2FFormulare%2520%25C3%25AEnscriere%2520concursuri%2FAnexa%2520_model%2520adeverinta%2520vechime%2520in%2520munca%2520si%2520specialitatea%2520studiilor.docx&wdOrigin=BROWSELINK))

1. **copii ale diplomelor de studii sau echivalente, certificatelor şi altor documente care atestă efectuarea unor specializări şi perfecţionări sau deţinerea unor competenţe specifice,** după caz;

Adeverinţele care au un alt format trebuie să cuprindă elemente similare celor prevăzute în anexa [menționată](act:113616%20210620502) mai sus şi din care să rezulte cel puţin următoarele informaţii: funcţia/ funcţiile ocupată/ocupate, nivelul studiilor solicitate pentru ocuparea acesteia/acestora, temeiul legal al desfăşurării activităţii, vechimea în muncă acumulată, precum şi vechimea în specialitatea studiilor;

**f) copia adeverinţei care atestă starea de sănătate corespunzătoare, eliberată cu cel mult 6 luni anterior demarării etapei de selecţie de către medicul de familie al candidatului, şi a avizului psihologic eliberat pe baza unei evaluări psihologice organizate prin intermediul unităţilor specializate acreditate în condiţiile legii, valabil potrivit prevederilor legale**;

Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii;

**g) cazierul judiciar.**

Acest document poate fi înlocuit cu o declaraţie pe propria răspundere. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor direct de la autoritatea sau instituţia publică competentă are obligaţia de a completa dosarul de concurs cu originalul documentului pe tot parcursul desfăşurării concursului, dar nu mai târziu de data şi ora organizării interviului, sub sancţiunea neemiterii actului administrativ de numire.

În situaţia în care candidatul solicită expres la înscrierea la concurs preluarea informaţiilor direct de la autoritatea sau instituţia publică competentă, extrasul de pe cazierul judiciar se solicită potrivit legii şi procedurii aprobate la nivel instituţional;

**h) declaraţia pe propria răspundere, prin completarea rubricii corespunzătoare din formularul de înscriere, sau adeverinţa care să ateste lipsa calităţii de lucrător al Securităţii sau colaborator al acesteia, în condiţiile prevăzute de legislaţia specifică.**

În cazul în care există un candidat cu dizabilități, prin raportare la nevoile individuale, acesta poate înainta comisiei de concurs, în termenul prevăzut pentru depunerea dosarelor de concurs, propunerea sa privind instrumentele necesare pentru asigurarea accesibilității probelor de concurs.

**i) declaraţia pe propria răspundere**, prin completarea rubricii corespunzătoare din formularul de înscriere, privind faptul că, în ultimii 3 ani, persoana nu a fost destituită sau nu i-a încetat contractul individual de muncă pentru motive disciplinare.

Copiile de pe actele de mai sus, precum şi copia certificatului de încadrare într-un grad de handicap, se prezintă în copii legalizate sau însoţite de documentele originale, care se certifică pentru conformitatea cu originalul de către secretarul comisiei de concurs.

**Condițiile de participare, bibliografia, tematica, atribuţiile stabilite în fişa postului, precum şi alte date necesare desfăşurării concursului pentru funcția de execuție de consilier juridic, clasa I, grad profesional superior din cadrul Serviciului HelpDesk și asistență de specialitate din cadrul Direcției de monitorizare și evaluarea implementării legislației - Direcţia generală juridică se regăsesc la anunțul afișat în data de 25 martie 2024, pe pagina de internet a Agenției Naționale a Funcționarilor Publici,**

[AGENŢIA NATIONALĂ A FUNCŢIONARILOR PUBLICI, publică anunțul privind organizarea concursului de recrutare pentru ocuparea unei funcţii publice de execuţie vacante în baza art. VII din OUG nr. 115/2023 – alin.(3) și art. VII alin. (7)/XI/XII din OUG 121/2023 pentru modificarea și completarea Codului administrativ (gov.ro)](https://www.anfp.gov.ro/Concurs/220190)

**Persoană de contact:**

**Costela Hostinar, consilier juridic, 0374.112.837,** [**costela.hostinar@anfp.gov.ro**](mailto:costela.hostinar@anfp.gov.ro)**.**